
ПОСТОЯННАТА КОМИСИЯ ПО СПОРТ, ДЕЦА И МЛАДЕЖКИ ДЕЙНОСТИ


ПРОТОКОЛ № 39

Днес, 27.02.2023 г. от 15:00 часа, в Зала № 1, ет. 1, Община Бургас, ул. „Александровска“ № 26, се проведе извънредно заседание на Постоянната комисия по спорт, деца и младежки дейности (ПКСДМД).
На заседанието на комисията присъстваха: Георги Маринчев – председател, Георги Георгиев – зам.-председател и членове: Станимир Апостолов, Красимир Калудов, Стоян Колев и Тодор Йосифов.
Отсъства Бойчо Георгиев.
От общинска администрация присъстваха: Диана Саватева – зам.-кмет „Култура, туризъм и спорт“, Веселина Деведжиева – началник на отдел „Спорт“, Златина Караиванова – директор на дирекция „Бюджет и финанси“ и Мария Станкова – началник на отдел „Бюджет и финансов контрол“.
Заседанието откри и ръководи председателят на ПКСДМД – Георги Маринчев, като с 6 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

Точка единствена: Предложения за разпределяне на финансови средства в областта на спорта
---------------------------------------------------------------------------------------
По точка единствена
Предложения за разпределяне на финансови средства в областта на спорта

	Георги Маринчев уведоми присъстващите, че в разчета за финансиране на дейности в областта на спорта за 2023 година е предвидена същата сума, както в бюджета за 2022 г. – 1 750 000 лв. Той заяви, че конкретните суми следва да бъдат гласувани в определени направления:
По първото направление за финансово подпомагане на спортни клубове по Наредбата за финансово подпомагане на спортните клубове от Община Бургас, стойността да е 537 500 лв., при следното разпределение: 
1. ДЮШ – 470 000 лв., 
2. Мъже/Жени – 67 500 лв. 
Предложението бе подкрепено с 6 гл. „за“.
	
По направление – Финансово подпомагане на аматьорски футболни клубове и ведомствени клубове, стойността да е 6 000 лв., със следното разпределение: 
1. СНЦ „Спортен клуб Пожароприложен спорт- Бургас“ – 1 000 лв.
2. СНЦ „Футболен клуб Реал Юнайтед“ Бургас – 1 000 лв.
3. СНЦ „Футболен клуб Уърдс-Бургас“ – 1 000 лв.
4. СНЦ Спортен клуб „Делтум-2012“ – 1 000 лв.
5. СНЦ Военен спортен клуб „Транс-логистик“ – 1 000 лв.
6. СНЦ Военен спортен клуб „Атия 2007“ – 1 000 лв.
Предложението бе подкрепено с 6 гл. „за“.

По направление – Финансово подпомагане на спортни клубове на хора с увреждания, стойността да е 13 500 лв., със следното разпределение: 
1. СНЦ „Спортен клуб на глухите Спорт, туризъм, здраве“ – 2 500 лв. 
2. СНЦ Спортен клуб „Глухи и ветерани“ Бургас – 2 500 лв. 
3. СНЦ Спортен клуб „Вая-Бургас“ – 2 000 лв.
4. Клуб за здраве и дълголетие на спортисти, инвалиди и диабетици „Зора 2000“ – 2 000 лв.
5. СНЦ „Спортен клуб Джавелин“ – 2 500 лв.
6. СНЦ СК „Здраве – 09“ – 2 000 лв.
Предложението бе подкрепено с 6 гл. „за“.

По направление – Финансовото подпомагане на представителните отбори на Община Бургас, стойността да е 640 000 лв., със следното разпределение: 
1. Сдружение Футболен клуб „Черноморец 1919“ – 120 000 лв.
2. Сдружение Волейболен клуб „Нефтохимик 2010“ – 170 000 лв.
3. Сдружение Волейболен клуб „Дея Спорт“ – 170 000 лв.
4. Сдружение Баскетболен клуб „Черноморец“ – 110 000 лв.
5. Сдружение Хандбален клуб „Фрегата“ – 70 000 лв.
Станимир Апостолов заяви, че не е съгласен с разпределението на сумите. Той предложи сумата за ФК „Черноморец 1919“ да е 140 000 лв., като се намалят с по 10 000 лв. средствата за ВК „Нефтохимик 2010“ и ВК „Дея Спорт“. Предложението не бе подкрепено с 2 гл. „за“, 0 гл. „против“ и 4 гл. „въздържали се“.
Председателят подложи на гласуване първоначалното разпределение на средствата, като предложението бе подкрепено с 4 гл. „за“, 1 гл. „против“ и 1 гл. „въздържал се“.

Георги Маринчев предложи за субсидиране по направление други дейности в спорта, да бъдат отпуснати общо 105 700 лв., със следното разпределение:
1. Финансови средства за церемония по награждаване на 10-те най-добри спортисти на град Бургас и техните треньори – 26 000
2. Финансово подпомагане на А.  Ц. Д., ученичка в ХI клас в СУ „Св. Кирил и Методий“ за участие на атлет с интелектуални затруднения в Световните летни игри на Спешъл Олимпикс  в Берлин, 2023 – 3 000
3. Подпомагане на заслужили треньори и спортни деятели – 3 000
4. Дофинансиране  дейността на  Клуб за здраве и дълголетие на спортисти, инвалиди и диабетици „Зора 2000“ – 2 700
5. Финансово подпомагане на бургаски състезатели и отбори за участие  в Световни, Европейски и Международни първенства – 19 500
6. Финансово подпомагане за провеждане на  традиционен турнир по подводно гмуркане за купата на „Генчо Павлов“ в акваторията на гр. Приморско, съгласно спесификата на спорта – 2 000
7. Финансово подпомагане за организиране и провеждане на първенство по акробатика „Купа България“ – 1 500
8. Финансово подпомагане на национален турнир по водно спасяване - организатор ПК „Започни да плуваш“ и Водно спасителна служба към БЧК-Бургас – 3 000
9. Финансово подпомагане за провеждане на Международен семинар по Джу Джицу – 2 000
10. Финансово подпомогне на К. Д. В., Д. С. П., Х. И. Д., П. Б. Т. – за участие на мъжката четворка по акробатика в Международен турнир в Португалия, град Мая – 3 000
11. Финансово подпомогне на КСА „Бургас“ за мъжката двойка – Г. С. и П. Д. – за участие в Европейско първенство по акробатика – 2 000
12. [bookmark: _GoBack]Финансово подпомагане на А. Х. Б. – за участие в Професионална гала вечер SENSHI – 1 000
13. Финансово подпомагане на Ц. Ц. за преплуване на протока Каталина, Акватория на Тихия океан – 4 000
14. Изготвяне на специализирано печатно издание на български и английски език-допечатка на списание "Плувни спортове Бургас" – 8 000
15. Финансово подпомагане за организиране и провеждане на кръг (RIVALS) от Световноизвестната К1 организация „GLORY ” – 25 000

Диана Саватева – зам.-кмет „Култура, туризъм и спорт“ предложи финансирането по т.13 да бъде 8 500 лв. Предложението не бе подкрепено с 3 гл. „за“, 1 гл. „против“ и 2 гл. „въздържали се“.
Председателят подложи разпределението за субсидирането на други дейности в спорта през 2023 година и, с 5 гл. „за“, 0 гл. „против“ и 1 гл. „въздържал се“ то бе подкрепено.

Членовете на Комисията подкрепиха идеята средствата заделени в точка общ Резерв да бъдат разпределяни от Постоянната комисия по спорт, деца и младежки дейности, след обосновани искания.
По предложение на Златина Караиванова субсидиите към всички клубове ще бъдат изплащани на два транша, като втория да е след представяне на финансови отчети от първия транш. Предложението бе подкрепено единодушно.


               ПРЕДСЕДАТЕЛ: …………………..
								  	          (Георги Маринчев)
							

      ЗАМ.-ПРЕДСЕДАТЕЛ: …………………..
            (Георги Георгиев)


                            ЧЛЕНОВЕ: …………………..
                           (Станимир Апостолов)

                                    …………………..
                               (Красимир Калудов)

                                     …………………..
                                         (Стоян Колев)

                                      …………………..
                                     (Тодор Йосифов)

ПРОТОКОЛИСТ: …………………….
		     (Жени Господинова)

3

image1.png




